b'\n_START_ARTICLE_\nKnji\xc5\xbenica Pravne fakultete Univerze v Mariboru\n_START_SECTION_\nGradivo\n_START_PARAGRAPH_\nKnji\xc5\xbeni\xc4\x8dna zbirka obsega monografske publikacije, to je v ve\xc4\x8dini strokovna in znanstvena literatura s podro\xc4\x8dja prava. Naro\xc4\x8denih imajo ve\xc4\x8d kot sto naslovov serijskih publikacij, nekaj gradiva pa sestavlja tudi neknji\xc5\xbeno gradivo. V knji\xc5\xbeni fond spada u\xc4\x8dna zbirka, sestavljena iz referen\xc4\x8dne zbirke, kot so priro\xc4\x8dniki, enciklopedije, slovarji ter u\xc4\x8dbeniki. Gradiva, ki sodi med temeljno \xc5\xa1tudijsko literaturo za posamezen predmet, je v zalogi knji\xc5\xbenice po pet enot. Tri izvode publikacij pa zajema dodatna \xc5\xa1tudijska literatura. U\xc4\x8dbenikov, ki so nastali s strani profesorjev in asistentov je v zbirki na voljo po deset izvodov. Ve\xc4\x8dina gradiva je v prostem pristopu in je postavljeno po sistemu UDK, izjema so ve\xc4\x8d kot \xc5\xa1tiri leta stara diplomska dela ter starej\xc5\xa1i letniki revij. Ti so shranjeni v skladi\xc5\xa1\xc4\x8du knji\xc5\xbenice. Celoten knji\xc5\xbeni\xc4\x8dni fond je ra\xc4\x8dunalni\xc5\xa1ko obdelan ter vnesen v lokalni in vzajemni ra\xc4\x8dunalni\xc5\xa1ki katalog COBISS. Uporabnikom knji\xc5\xbenica nudi tudi brezpla\xc4\x8dni dostop do posameznih eletronskih baz, kjer se nahajajo polna besedila \xc4\x8dlankov in knjig. Za nekatere baze je potrebno osebno geslo, ki ga pridobijo v knji\xc5\xbenici in velja za vse knji\xc5\xbenice \xc4\x8dlanice Univerze v Mariboru, druge pa so prosto dostopne._NEWLINE_Knji\xc5\xbeni\xc4\x8dni prostori se nahajajo v pritli\xc4\x8dju in kleti fakultete, v letu 2006 pa so bili vsi v celoti obnovljeni.'